CELEX: E1998C0045
Language: fi
Date: 1998-03-04 00:00:00
Title: EFTAN Valvontaviranomaisen Päätös N:o 45/98/KOL, tehty 4 päivänä maaliskuuta 1998, kolmannestatoista muutoksesta valtion tukea koskeviin menettelysääntöihin ja aineellisiin sääntöihin

23. 4. 98       ¬ FI ¬                      Euroopan yhteisöjen virallinen lehti                               L 120/27
                                         EUROOPAN TALOUSALUE
                       EFTAN VALVONTAVIRANOMAINEN
                                 EFTAN VALVONTAVIRANOMAISEN PÄÄTÖS
                                                      N:o 45/98/KOL,
                                           tehty 4 päivänä maaliskuuta 1998,
          kolmannestatoista muutoksesta valtion tukea koskeviin menettelysääntöihin ja aineel-
                                                     lisiin sääntöihin
          EFTAN VALVONTAVIRANOMAINEN, joka
          on muuttanut 19 päivänä tammikuuta 1994 (1) annettuja valtion tukea koskevia menettelysääntöjä
          ja aineellisia sääntöjä (2), sellaisina kuin ne ovat viimeksi muutettuina 17 päivänä joulukuuta
          1997 (3), seuraavasti:
          Lisätään valtion tukea koskeviin sääntöihin seuraavat lyhytaikaisia vientiluottovakuutuksia
          koskevat säännöt ja seuraava luettelo markkinoitavissa olevien riskien maista (lyhytaikaisia vienti-
          luottovakuutuksia koskevien 17 a luvun sääntöjen soveltamiseksi), edelliset uutena 17 a lukuna ja
          jälkimmäinen uutena liitteenä IX:
          ”17A.     LYHYTAIKAISIA VIENTILUOTTOVAKUUTUKSIA KOSKEVAT SÄÄNNÖT (1)
            17A.1. Johdanto
            1)      Vientituilla on suora vaikutus markkinoilla tavaroita ja palveluja tarjoavien mahdollisten
                    toimittajien väliseen kilpailutilanteeseen. Koska Euroopan komissio ja EFTAn valvonta-
                    viranomainen tuntevat tukien vahingolliset vaikutukset, ne ovat johdonmukaisesti
                    tuominneet vientitukien käytön ETAn sisäisessä kaupassa (2). Vaikka ETA-valtioiden
                    ETAn ulkopuolelle suuntautuvalle viennilleen antama tuki voi vaikuttaa myös ETAn
                    sisäiseen kilpailuun (3), ei Euroopan komissio eikä EFTAn valvontaviranomainen ole
                    kuitenkaan järjestelmällisesti puuttunut tähän toimintaan EY:n perustamissopimuksessa
                    (92, 93 ja 94 artikla) ja ETA-sopimuksessa (61 artikla ja valvonta- ja tuomioistuinsopi-
                    muksen pöytäkirjassa 3 oleva 1 artikla) määrättyjen valtion tukea koskevien sääntöjen
                    nojalla. Tähän on ollut monia syitä. Ensinnäkin kyseinen toiminta kuuluu Euroopan
                    yhteisössä osittain EY:n perustamissopimuksen ulkomaankauppaa koskevien määräysten
                    soveltamisalaan (112 ja 113 artikla). Lisäksi kolmansiin maihin suuntautuvalle viennille
                    annettava tuki vaikuttaa yhteisön tai ETAn sisäisen kilpailun ohella myös ETAn viejien
                    kilpailukykyyn samankaltaista tukea myöntäviin ETA-valtioiden kauppakumppaneihin
                    verrattuna. Todettakoon vielä, että tuen valvonta on edistynyt OECD:n ja WTO:n
                    toiminnan ansiosta.
          (1) Jäljempänä ’valtion tukea koskevat säännöt’.
          (2) EYVL L 231, 3.9.1994, s. 1; EYVL:n ETA-täydennysosa 32, 3.9.1994.
          (3) EYVL C 38, 5.2.1998, s. 19; EYVL:n ETA-täydennysosa 5, 5.2.1998, s. 214.
 ---pagebreak--- L 120/28    ¬ FI ¬                     Euroopan yhteisöjen virallinen lehti                                   23. 4. 98
         2)    Vaikka Euroopan komissio on pidättynyt näitä sääntöjä vastaavan tiedonannon hyväksy-
               miseen saakka käyttämästä valtion tuet valvontaa koskevaa toimivaltaansa vientiluottojen
               ja vientiluottovakuutusten osalta, se katsoo Euroopan unionin neuvoston vientiluottotyö-
               ryhmän työn (4) ja Euroopan yhteisöjen tuomioistuimessa käsiteltyjen asioiden (5) osoitta-
               neen, että ainakin yhdellä alueella eli lyhytaikaisissa vientiluottovakuutuksissa yhteisössä
               aiheutuneiden tosiasiallisten tai mahdollisten kilpailun vääristymisen vuoksi voi olla
               perusteltua, että komissio ryhtyy valtion tukea koskevien sääntöjen mukaisiin toimiin
               odottamatta muilla alueilla saavutettavaa edistymistä.
         3)    ETA-sopimuksessa ei ole määräyksiä yhteisestä kauppapolitiikasta kolmansiin maihin
               nähden eikä se näin ollen sisällä EY:n perustamissopimuksen 112 ja 113 artiklan
               määräyksiä vastaavia määräyksiä. Siksi ETA-sopimus ei rajoita EFTA-valtioiden vapautta
               edistää kolmansien maiden kanssa käytävää kauppaa samalla tavoin kuin EY:n perusta-
               missopimus rajoittaa Euroopan yhteisön jäsenvaltioiden vapautta, mikäli kyseiset kaupan
               edistämistoimenpiteet eivät vaikuta ETA-sopimuksen sopimuspuolten väliseen kauppaan.
               Kuten edellä on todettu, tällaiset toimenpiteet voivat kuitenkin vaikuttaa ETAn sisäiseen
               kilpailuun ja kauppaan. Lisäksi, kun eri ETA-valtioiden viejien välinen kilpailu voi
               vääristyä ETAn sisällä ja sen ulkopuolella käytävässä kaupassa, niin voi vääristyä myös
               ETAn sisällä toimivien vientiluottovakuutuspalvelujen tarjoajien välinen kilpailu. Näin
               ollen EFTAn valvontaviranomainen katsoo ETA-sopimuksen 61 artiklan ja valvonta- ja
               tuomioistuinsopimuksen pöytäkirjassa 3 olevan 1 artiklan lyhytaikaisiin vientiluottova-
               kuutuksiin soveltamisen osalta, että tilanne on samanlainen kuin EY:n perustamissopi-
               muksen 92 ja 93 artiklan niihin soveltamisen osalta. Toisin sanoen tosiasiallinen tai
               mahdollinen ETAn sisäisen kilpailun ja kaupan vääristyminen edellyttää valvontavi-
               ranomaisen toimenpiteitä valtion tukea koskevien sääntöjen nojalla.
         4)    Näiden sääntöjen tarkoitus on poistaa valtion tuesta johtuvat kilpailun vääristymät siltä
               vientiluottovakuutustoiminnan alalta, jolla julkiset tai julkisesti tuetut vientiluottovakuu-
               tuspalvelujen tarjoajat ja yksityiset vientiluottovakuutuspalvelujen tarjoajat kilpailevat.
               Tämä kaupallinen vientiluottovakuutustoiminta liittyy lyhytaikaisten vientiluottoriskien
               vakuuttamiseen ETAn sisäisessä kaupassa ja monien ETAn ulkopuolisten maiden kanssa
               käytävässä kaupassa. Kyseisiä riskejä kutsutaan ”markkinoitavissa oleviksi” ja ne määritel-
               lään jäljempänä 17 a luvun 2 jaksossa. Määritelmään sisältyvät tällä hetkellä ainoastaan
               ETAn sisäisessä ja useimpien, näiden sääntöjen liitteessä IX lueteltujen OECD-maiden
               kanssa käytävässä kaupassa esiintyvät ”poliittisista” riskeistä erotetut niin sanotut ”kaupal-
               liset” riskit. Vaikka EFTA-valtiot ovat pyrkineet määrätietoisesti poistamaan tuen kaupal-
               lisesta vientiluottovakuutustoiminnasta, ETA-sopimuksen toimivuus edellyttää suoja-
               toimia tasapuolisten toimintaedellytysten takaamiseksi kaikissa olosuhteissa.
         5)    Näissä säännöissä ei käsitellä pitkäaikaisiin ja keskipitkiin vientiluottoihin liittyviä
               riskejä, joista suurin osa ei ole nykyisin markkinoitavissa. Tekijät, joiden vuoksi
               Euroopan komissio ja EFTAn valvontaviranomainen ovat pidättyneet käyttämästä laajasti
               valtion tuen valvontaan liittyvää toimivaltaansa, vaikuttavat edelleen entiseen tapaan.
         6)    Näiden sääntöjen 17 a luvun 2 jaksossa kuvataan vientiluottovakuutusmarkkinoiden
               rakennetta. Kaupallisen osa-alueen osalta, jolla yksityiset vakuutuspalvelujen tarjoajat
               toimivat ja joka kuuluu näiden sääntöjen soveltamisalaan, siinä erotetaan toisaalta yksi-
               tyiset vientiluottovakuutuspalvelujen tarjoajat ja toisaalta julkiset tai julkisesti tuetut
               vakuutuspalvelujen tarjoajat. Siinä selitetään myös miksi ja missä määrin valtion tukea
               koskevia ETA-sopimuksen määräyksiä sovelletaan. Valvontaviranomainen ilmoittaa
               lopuksi 17 a luvun 4 jaksossa, mitkä toimet se katsoo tarpeellisiksi sen varmistamiseksi,
               että 17 a luvun 3 jaksossa lueteltujen kaltaiset, mahdollisesti jäljellä olevat valtionavun
               poistetaan kaupalliselta osa-alueelta, ja pyytää valvonta- ja tuomioistuinsopimuksen
               pöytäkirjassa 3 olevan 1 artiklan 1 kohdan nojalla EFTA-valtioita ryhtymään tarvittaessa
               kyseisiin toimiin.
 ---pagebreak--- 23. 4. 98    ¬ FI ¬                      Euroopan yhteisöjen virallinen lehti                                       L 120/29
          17A.2. Lyhytaikaisten vientiluottovakuutusten kaupallinen ja ei-kaupallinen osa-alue
          1)     Edellä 17 a luvun 1 jakson toisen kappaleen alaviitteessä mainittu Euroopan unionin
                 neuvoston vientiluottotyöryhmän kertomus (jäljempänä ’kertomus’), yksityisten vienti-
                 luottovakuutuspalvelujen tarjoajien Euroopan komissiolle tekemät valitukset ja Euroopan
                 yhteisöjen tuomioistuimessa käsitellyt asiat ovat osoittaneet, että joissakin Euroopan
                 yhteisön jäsenvaltioissa samat ”viralliset” vientiluottovakuutuslaitokset, jotka vakuuttavat
                 valtion lukuun tai sen takaamina (6) viejien pitkäaikaisia ja keskipitkiä riskejä, toimivat
                 valtion lukuun tai sen takaamina myös sellaisilla lyhytaikaisten vientiluottovakuutusten
                 markkinoiden osa-alueilla, joilla ne kilpailevat yksityisten, vailla vastaavia yhteyksiä
                 valtioon olevien vientiluottovakuutuspalvelujen tarjoajien kanssa. EFTAn valvontaviran-
                 omaisen alustavat tutkimukset osoittavat, että näin tapahtuu myös kahdessa kolmesta
                 EFTAn jäsenvaltiosta, jotka ovat ETA-sopimusvaltioita, eli Norjassa ja Islannissa. Kyseiset
                 ”viralliset” vientiluottolaitokset voivat olla valtion virastoja, valtion omistuksessa tai
                 valvonnassa olevia yrityksiä tai kokonaan yksityisessä omistuksessa ja valvonnassa olevia
                 yrityksiä. Näissä säännöissä kyseisiä laitoksia kutsutaan ”julkisiksi tai julkisesti tuetuiksi
                 vientiluottovakuutuspalvelujen tarjoajiksi”. Valtiot voivat tukea takuin tai niitä vastaavin
                 jälleenvakuutusjärjestelyin ”virallisten”, sekä keskipitkien tai pitkäaikaisten vakuutusten
                 että lyhytaikaisten vakuutusten alalla toimivien vakuutuslaitosten lisäksi myös joitakin
                 yksityisessä omistuksessa ja valvonnassa olevia vain lyhytaikaisten vakuutusten alalla
                 toimivia vientiluottovakuutuspalvelujen tarjoajia niiden joidenkin toimintalohkojen
                 osalta. Myös tällaiset vakuutuspalvelujen tarjoajat on luokiteltava ”julkisiksi tai julkisesti
                 tuetuiksi”. Sen sijaan pääasiassa tai yksinomaan lyhytaikaisten vakuutusten alalla toimivia
                 vientiluottovakuutuspalvelujen tarjoajia, jotka eivät toimi lainkaan valtion lukuun tai sen
                 takaamina (7), kutsutaan ”yksityisiksi vientiluottovakuutuspalvelujen tarjoajiksi”.
          2)     Kertomus osoitti, että julkisten tai julkisesti tuettujen vientiluottovakuutuspalvelujen
                 tarjoajien toimiessa valtion lukuun tai sen takaamina sellaisilla lyhytaikaisten vakuu-
                 tusten markkinoiden osa-alueilla, joilla ne kilpailivat yksityisten vakuutuspalvelujen
                 tarjoajien kanssa, ne saivat tiettyjä rahoituksellisia etuja, jotka saattoivat vääristää kilpailua
                 yksityisten vakuutuspalvelujen tarjoajien vahingoksi. Julkisilla tai julkisesti tuetuilla vien-
                 tiluottovakuutuspalvelujen tarjoajilla ei ollut missään maassa lyhytaikaisten vakuutusten
                 monopolia.
          3)     Vaikeimpia kertomuksessa käsiteltyjä asioita oli valtion suoraan tai välillisesti myöntämä
                 jälleenvakuutus. Kertomuksessa todettiin olevan olemassa jälleenvakuutusjärjestelyjä,
                 joilla taataan 100 prosentin turva, mitä voidaan pitää takauksia vastaavana tukimuotona.
                 Nykyisin katsotaan, että myös jälleenvakuutusjärjestelyt, joissa valtio ainoastaan osallistuu
                 yksityisen sektorin jälleenvakuutussopimukseen tai täydentää sitä, voivat antaa niistä
                 hyötyville vakuutuspalvelujen tarjoajille etua kyseistä turvaa vailla oleviin yksityisiin
                 vakuutuspalvelujen tarjoajiin nähden ja vääristää siten kilpailua.
          4)     Vaikka viime aikoina on toteutettu parannuksia siten, että julkiset ja julkisesti tuetut
                 vientiluottovakuutuspalvelujen tarjoajat ovat alkaneet yhä useammissa tapauksissa irrottaa
                 lyhytaikaisen vakuutustoimintansa hoidettavaksi erillisissä yhtiöissä tai muusta toimin-
                 nasta erillisen kirjanpidon alaisena, edellä on todettu, että tavoiteltujen tasapuolisten
                 toimintaedellytysten luomiseksi tarvitaan edelleen toimia. Ensimmäiseksi on määriteltävä
                 lohko, jolla kilpailua käydään. Ratkaisevana tekijänä kaupallisen osa-alueen erottamiseksi
                 kertomuksessa käytettiin sitä, oliko yksityisiä jälleenvakuutuspalveluja saatavilla yleisesti,
                 eikä vain yksittäisissä tapauksissa. Yksityisen sektorin ostajiin liittyvien kaupallisten
                 riskien osalta tämä ehto yleensä täyttyi, mutta poliittisten riskien osalta (mukaan lukien
                 julkisen sektorin ostajiin liittyvät riskit, valuutansiirtoriskit ja muut kuin kaupalliset
                 suuronnettomuusriskit) tarjolla oleva kapasiteetti oli niin riittämätön, että kyseisten
                 riskien varalta vakuuttamista ei selvästi voitu pitää markkinaehtoisena toimintana.
                 Kolmeen muuttujaan perustuva yksityisten jälleenvakuutusmarkkinoiden analysointi,
                 jossa otettiin huomioon vakuutettujen riskien kesto, sijainti ja luonne, osoitti kerto-
                 muksen mukaan ”markkinoitavissa olevien” riskien sisältävän kaupalliset riskit, joissa
                 riskin kesto minne tahansa maailmassa suuntautuvan viennin osalta oli tavallisesti enin-
                 tään kolme vuotta.
 ---pagebreak--- L 120/30     ¬ FI ¬                     Euroopan yhteisöjen virallinen lehti                                     23. 4. 98
         5)     Kertomusta koskevista Euroopan yhteisön jäsenvaltioiden, EFTA-valtioiden, talous-
                elämän järjestöjen ja vakuutuspalvelujen tarjoajien huomautuksista kävi ilmi, että määri-
                telmä oli yleisesti katsoen liian laaja. Useimmissa huomautuksissa myönnettiin, että
                kertomuksen mukaisesti poliittiset riskit olisi jätettävä määritelmän ulkopuolelle, koska
                yksityiset jälleenvakuutusmarkkinat eivät ole tarpeeksi suuret, ja niissä pidettiin parem-
                pana kaupallisen riskin keston rajoittamista enintään kahteen vuoteen. Lisäksi osoittauti
                hyvin vaikeaksi saada yksityisiltä markkinoilta jälleenvakuutusta muista kuin OECD-
                maista peräisin olevien saatavien pitkittyneen laiminlyönnin vuoksi syntyvän kaupallisen
                riskin varalta.
         6)     Koska saatavien pitkittynyt laiminlyönti ja maksukyvyttömyys liittyvät läheisesti toisiinsa
                — saatavien pitkittyneen laiminlyönnin riskit muuttuvat usein maksukyvyttömyysris-
                keiksi — ja molemmat riskit on sen vuoksi syytä luokitella samaan ryhmään (markkinoi-
                tavissa olevina ja ei-markkinoitavissa olevina riskeinä), on järkevää jättää toistaiseksi
                kaikki muihin kuin OECD-maihin liittyvät kaupalliset riskit markkinoitavissa olevien
                riskien määritelmän ja näiden sääntöjen soveltamisalan ulkopuolelle. Lisäksi näyttää siltä,
                että kaupallisten riskien jälleenvakuuttaminen yksityisesti on joissakin OECD-maissa
                nykyisin edelleen vaikeaa.
         7)     Näin ollen ”markkinoitavissa olevat” riskit tarkoittavat näissä säännöissä kaupallisia
                riskejä, jotka koskevat johonkin liitteessä IX luetelluista maista sijoittautuneita muita
                kuin julkisia velallisia (8). Kyseisten riskien osalta riskin enimmäiskesto (eli valmiusaika
                lisättynä luottoajalla, alkamisajankohdan ollessa Bernin unionin mukainen ja luotto-
                kauden ollessa tavanomainen) on alle kaksi vuotta.
         8)     Kaikkia muita riskejä (eli poliittisia riskejä, suuronnettomuusriskejä (9) ja julkisiin ostajiin
                sekä muihin kuin liitteessä IX lueteltuihin maihin liittyviä kaupallisia riskejä) pidetään
                toistaiseksi ei-markkinoitavissa olevina riskeinä.
         9)     ”Kaupallisilla riskeillä” tarkoitetaan näissä säännöissä
                — velallisen omavaltaista kieltäytymistä noudattamasta sopimuksessa määrättyjä velvoit-
                     teita eli mitä tahansa yksityisen velallisen yksipuolista päätöstä keskeyttää sopi-
                     muksen noudattaminen tai irtisanoa sopimus ilman laillista syytä
                — yksityisen velallisen omavaltaista kieltäytymistä hyväksymästä sopimuksen kohteena
                     olevia tavaroita ilman pätevää syytä
                — yksityisen velallisen tai tämän takaajan maksukyvyttömyyttä
                — yksityisen velallisen tai tämän takaajan maksettavaksi sopimuksen mukaan kuuluvan
                     velan maksamatta jättäminen eli saatavien pitkittynyt laiminlyönti.
         10)    Yksityisten jälleenvakuutusmarkkinoiden kapasiteetti vaihtelee. Tämä merkitsee sitä, että
                markkinoitavissa olevien riskien määritelmä ei ole pysyvä, vaan se voi muuttua ajan
                myötä; sitä voidaan esimerkiksi laajentaa kattamaan poliittiset riskit. Siksi valvontaviran-
                omaisen on arvioitava määritelmää uudelleen säännöllisin väliajoin (vähintään kerran
                vuodessa). Valvontaviranomainen kuulee asiasta EFTAn jäsenvaltioita ja tarvittaessa muita
                osapuolia, joita asia koskee. Määritelmää muutettaessa on tarpeellisessa laajuudessa otet-
                tava huomioon vientiluottovakuutusta koskevan ETA-lainsäädännön soveltamisala, jotta
                vältytään aiheuttamasta ristiriitoja tai oikeudellista epävarmuutta.
         17A.3. Yksityisten ja julkisten tai julkisesti tuettujen vientiluottovakuutuspalvelujen
                tarjoajien välistä kilpailua vääristävät tekijät
         1)     Tekijöitä, jotka saattavat vääristää kilpailua julkisten tai julkisesti tuettujen, markkinoita-
                vissa olevia riskejä vakuuttavien vientiluottovakuutuspalvelujen tarjoajien hyväksi ovat (10):
                — Lainsäädäntöön perustuvat tai tosiasialliset valtion takaukset lainoille ja tappioille.
                     Tällaiset takaukset mahdollistavat sen, että vakuutuspalvelujen tarjoajat voivat saada
                     lainaa tavanomaisia markkinakorkoja alhaisemmilla koroilla tai että yleensä voivat
                     saada lainaa. Lisäksi vakuutuspalvelujen tarjoajien ei niiden ansiosta ole tarpeen
                     hankkia jälleenvakuutuksia yksityisiltä markkinoilta.
 ---pagebreak--- 23. 4. 98    ¬ FI ¬                      Euroopan yhteisöjen virallinen lehti                                     L 120/31
                — Mahdolliset yksityisille vakuutuspalvelujen tarjoajille asetetuista velvoitteista poik-
                    keavat velvoitteet pitää yllä asianmukaisia varauksia. On huomattava, että kun
                    neuvoston direktiiviä 73/239/ETY (11) muutettiin direktiivillä 87/343/ETY (12), valtion
                    lukuun tai sen takaamana tapahtuvan vientiluottovakuutustoiminnan jättäminen
                    direktiivin soveltamisalan ulkopuolelle (alkuperäisen direktiivin 2 artiklan 2 kohdan
                    d alakohta) ei koskenut julkisten tai julkisesti tuettujen vientiluottovakuutuspalve-
                    lujen tarjoajien toimintaa lyhytaikaisten kaupallisten riskien alalla omaan lukuunsa ja
                    ilman valtion takausta (13). Näin ollen julkisilla tai julkisesti tuetuilla vakuutuspalve-
                    lujen tarjoajilla on oltava tietty määrä omia varoja (maksukykyvara, mukaan lukien
                    takausrahasto) ja teknisiä varauksia (erityisesti tasoitusvastuu), ja niiden on myös
                    pitänyt saada direktiivin 73/239/ETY 6 artiklan ja sitä seuraavien artiklojen
                    mukainen lupa, jotta ne voisivat vakuuttaa lyhytaikaisia taloudellisia riskejä.
                — Verohelpotus tai vapautus tavallisesti maksettavaksi tulevista veroista (kuten yhtiöve-
                    roista ja vakuutusmaksuveroista).
                — Valtion myöntämät tuet tai siltä saatu pääoma. Jälkimmäisen vaihtoehdon osalta on
                    noudatettava periaatetta, jonka mukaan valtiolta saatu pääoma merkitsee valtion
                    tukea (14), ellei valtio toimi markkinaehtoisesti toimivan yksityisen sijoittajan tavoin.
                    Tukia ovat myös valtion omakustannushintaa alhaisemmalla hinnalla käytettäväksi
                    antamat palvelut kuten mahdollisuus käyttää valtion infrastruktuuria, järjestelmiä tai
                    etuoikeutettuja tietoja (esimerkiksi suurlähetystöjen keräämiä tietoja velallisista),
                    valtion myöntämä jälleenvakuutus joko suoraan tai julkisen tai julkisesti tuetun vien-
                    tiluottovakuutuspalvelujen tarjoajan välityksellä yksityisillä jälleenvakuutusmarkki-
                    noilla saatavilla olevia jälleenvakuutuksia edullisemmin ehdoin, minkä vuoksi joko
                    jälleenvakuutuspalvelu on alihinnoiteltua tai syntyy keinotekoista kapasiteettia, jota ei
                    olisi mahdollista saada yksityisiltä markkinoilta.
          2)    Edellä 17 a luvun 3 jakson 1 kohdassa luetelluissa tapauksissa asianomaiset vientiluotto-
                vakuutuspalvelujen tarjoajat saavat tai voivat saada rahoituksellista etua verrattuna muihin
                vientiluottovakuutuspalvelujen tarjoajiin. Kyseiset tietyille yrityksille myönnetyt rahoi-
                tukselliset edut vääristävät kilpailua ja ovat ETA-sopimuksen 61 artiklan 1 kohdassa
                tarkoitettua valtiontukea.
          3)    ETA-sopimuksen 61 artiklan 1 kohtaa sovelletaan kaikkiin toimenpiteisiin, joilla tietyille
                yrityksille tai tuotteille myönnetään rahoituksellista tai taloudellista etua ja jotka tosiasial-
                lisesti tai mahdollisesti merkitsevät julkisiin varoihin kohdistuvaa rasitetta tai tappiota
                ilman, että asianomaiselta edunsajalta edellytetään edun saamiseksi mitään vastiketta tai
                vaadittu vastike on vähäinen, mikäli kyseiset toimenpiteet vaikuttavat sopimuspuolten
                väliseen kauppaan ja vääristävät tai uhkaavat vääristää kilpailua suosimalla tiettyjä
                yrityksiä tai tiettyä tuotannonalaa (15).
          4)    Edellä 17 a luvun 3 jakson 1 kohdassa luetellut, 17 a luvun 2 jakson 7–9 kohdassa
                määriteltyihin markkinoitavissa oleviin riskeihin liittyvät rahoitukselliset edut vaikuttavat
                ETA:n sisäiseen palvelujen kauppaan. Lisäksi ne johtavat siihen, että markkinoitavissa
                oleville riskeille eri ETA-valtiossa saatavilla oleva vakuutusturva vaihtelee, mikä vääristää
                ETA-valtioiden yritysten välistä kilpailua ja millä on sivuvaikutuksia ETA:n sisäiseen
                kauppaan riippumatta siitä, suuntautuuko ETA:n sisäinen vienti sopimusvaltioiden
                alueen ulkopuolelle (16). ETA-sopimuksen 61 artiklassa määrättyjä poikkeuksia ei sovel-
                leta markkinoitavissa olevien riskien vakuuttamista varten myönnettävään tukeen.
                Tällaisen tuen vääristävät vaikutukset ETAn sisällä ovat merkittävämmät kuin viennin
                tukemista puoltava mahdollinen kansallinen tai ETAn yhteinen etu. Tämä näkemys on
                vahvistettu Euroopan yhteisöjen tuomioistuimen antamalla tuomiolla asiassa C-63/89,
                joka koski juuri näissä säännöissä käsiteltävää aihetta. Tuomioistuin katsoi, että vaikka
                vakuutusyhtiöiden tasoitusvastuiden osittaisesta yhdenmukaistamisesta annettu direktiivi,
                jonka soveltamisalaan ei kuulu vientiluottovakuutustoiminta valtion lukuun tai valtion
                takaamana, ei olekaan lainvastainen, yksityisten ja julkisten tai julkisesti tuettujen vienti-
 ---pagebreak--- L 120/32    ¬ FI ¬                       Euroopan yhteisöjen virallinen lehti                                    23. 4. 98
                luottovakuutuspalvelujen tarjoajien välistä kilpailua vääristävät tekijät ”voivat tehdä
                oikeustoimiin ryhtymisen perustelluksi säännösten rikkomisen rankaisemiseksi” (17)
                (säännöksillä tarkoitetaan EY:n perustamissopimuksen 92 artiklassa olevia määräyksiä).
                Asiassa C-44/93 tuomioistuin katsoi, että kyseiset edut ovat valtiontukea ja vahvisti, että
                komissio voi ryhtyä toimiin niiden poistamisen varmistamiseksi.
         17A.4. Kilpailun vääristymien poistamiseksi tarvittavat toimet markkinoitavissa
                olevien riskien kattamiseksi tarjottavien lyhytaikaisten vientiluottovakuutusten
                alalla
         1)     Edellä 17 a luvun 3 jakson 1 kohdassa lueteltujen kaltaiset valtiontuet 17 a luvun 2
                jakson 7–9 kohdassa määriteltyjä markkinoitavissa olevia riskejä vakuuttaville julkisesti
                tuetuille vientiluottovakuutuspalvelujen tarjoajille voivat vääristää kilpailua, eikä niihin
                voi tämän vuoksi soveltaa valtion tukia kooskevien ETA-sopimuksen määräysten
                mukaisia poikkeuksia.
         2)     EFTA-valtioita pyydetään näin ollen valvonta- ja tuomioistuinsopimuksen pöytäkirjassa 3
                olevan 1 artiklan 1 kohdan nojalla muuttamaan tarvittaessa markkinoitavissa olevia
                riskejä koskevia vientiluottovakuutusjärjestelmiään niin, että seuraavan tyyppisten
                valtiontukien myöntäminen kyseisiä riskejä vakuuttaville julkisille tai julkisesti tuetuille
                vientiluottovakuutuspalvelujen tarjoajille lopetetaan ennen tammikuun 1. päivää 1999:
                a) valtion takaukset lainoille tai tappioille
                b) poikkeukset riittävien varausten vaatimuksesta ja muista 17 a luvun 3 jakson 1 kohdan
                    toisessa luetelmakohdassa luetelluista vaatimuksista
                c) helpotus tai vapautus veroista tai muista tavanomaisesti maksettavaksi tulevista
                    maksuista
                d) tuen myöntäminen tai pääoman antaminen taikka muunlainen rahoittaminen olosuh-
                    teissa, joissa tavanomaisin markkinaehdoin toimiva yksityinen sijoittaja ei sijoittaisi
                    yritykseen, tai ehdoin, joita yksityinen sijoittaja ei hyväksyisi
                e) valtion omakustannushintaa alhaisemmalla hinnalla käytettäväksi antamat palvelut
                    kuten mahdollisuus käyttää valtion infrastruktuuria, järjestelmiä tai etuoikeutettuja
                    tietoja (esimerkiksi suurlähetystöjen keräämiä tietoja velallisista)
                f) valtion myöntämä jälleenvakuutus joko suoraan taikka julkisen tai julkisesti tuetun
                    vientiluottovakuutuspalvelujen tarjoajan välityksellä yksityisillä jälleenvakuutusmarkki-
                    noilla saatavilla olevia jälleenvakuutuksia edullisemmin ehdoin, minkä vuoksi joko
                    jälleenvakuutuspalvelu on alihinnoiteltua tai syntyy keinotekoista kapasiteettia, jota ei
                    olisi mahdollista saada yksityisiltä markkinoilta.
         3)     Nykyiset täydentävät valtion jälleenvakuutusjärjestelyt ovat kuitenkin edelleen sallittuja
                siirtymäkauden ajan siihen saakka, kunnes 17 a luvun 4 jakson 6 kohdassa mainitun
                uudelleentarkastelun tulokset ovat käytettävissä, jos:
                — valtion myöntämä jälleenvakuutus on vähäinen osa vakuutuspalvelujen tarjoajan
                     jälleenvakuutusten kokonaismäärästä
                — markkinoitavissa olevien ja ei-markkinoitavissa olevien riskien yhdistyessä vakuutus-
                     palvelujen tarjoajan jälleenvakuutussopimuksissa ja mahdollisen valtion myöntämän
                     jälleenvakuutuksen näin ollen väistämättä liittyessä markkinoitavissa olevaan riskiin,
                     valtion myöntämän jälleenvakuutuksen taso ei markkinoitavissa olevien riskien osalta
                     ylitä yksityisiltä jälleenvakuutusmarkkinoilta saatavissa ollutta tasoa, jos kyseisille
                     riskeille olisi haettu jälleenvakuutusta erikseen
                — vakuutuspalvelujen tarjoaja ei saa valtion myöntämän jälleenvakuutuksen ansiosta
                     mahdollisuutta vakuuttaa yksittäisten ostajien liiketoimintaa yli sen rajan, jonka yksi-
                     tyisillä markkinoilla toimivat asianosaiset jälleenvakuutuspalvelujen tarjoajat ovat
                     asettaneet
                — valtion myöntämästä jälleenvakuutuksesta peritty maksu vastaa todistettavasti riskiä,
                     on laskettu kaupallisilla markkinoilla käytettävällä tavalla ja on vähintään saman
                     suuruinen kuin vastaava markkinaperusteinen vakuutusmaksu, jos sellainen on
                     käytettävissä
                — valtion markkinoitavissa oleville riskeille myöntämä jälleenvakuutus on kaikkien
                     sellaisten luottovakuutuspalvelujen tarjoajien saatavilla, jotka täyttävät yleiset hyväksy-
                     misperusteet.
 ---pagebreak--- 23. 4. 98     ¬ FI ¬                      Euroopan yhteisöjen virallinen lehti                                L 120/33
          4)     Edellä 17 a luvun 4 jakson 2–3 kohdassa olevien säännösten noudattamiseksi julkisten
                 tai julkisesti tuettujen vientiluottovakuutuspalvelujen vientiluottovakuutuspalvelujen
                 tarjoajien on vähintään pidettävä valtion lukuun ja valtioin takaamana tapahtuvan mark-
                 kinoitavissa olevia riskejä ja ei-markkinoitavissa olevia riskejä koskevan vakuutustoimin-
                 tansa hallinto ja kirjanpito erillisinä voidakseen osoittaa, että ne eivät saa valtion tukea
                 markkinoitavissa olevia riskejä koskevalle vakuutustoiminnalleen. Vakuutuspalvelujen
                 tarjoajan omaan lukuun tapahtuvaa liiketoiminnan vakuuttamista koskevan kirjanpidon
                 on oltava ETA-sopimuksen liitteen IX 12b kohdassa mainitun säädöksen mukainen (18).
          5)     Lisäksi sellaisten EFTA-valtioiden, jotka myöntävät vientiluottovakuutuspalvelujen tarjoa-
                 jalle jälleenvakuutusturvan osallistumalla tai myötävaikuttamalla yksityisen sektorin sekä
                 markkinoitavissa olevia riskejä että ei-markkinoitavissa olevia riskejä koskeviin jälleenva-
                 kuutussopimuksiin, on osoitettava, että järjestelyihin ei liity 17 a luvun 4 jakson 2
                 kohdan f luetalmakohdassa tarkoitettua valtiontukea.
          6)     Tätä tarkoitusta varten ja toimien läheisessä yhteistyössä EFTA-valtioiden kanssa EFTAn
                 valvontaviranomainen seuraa jatkuvasti kyseisiä järjestelyjä näiden sääntöjen julkaisemi-
                 sesta alkaen asianomaisten EFTA-valtioiden toimittamien puolivuosittaisten kertomusten
                 perusteella ja toimittaa kyseisten järjestelyjen täydellisen uudelleentarkastelun helmi-
                 kuuhun 1999 mennessä. Uudelleentarkastelussa otetaan huomioon kaikki lyhytaikaisten
                 vientiluottovakuutusten markkinoiden toiminnasta sekä EFTA-valtioiden toimista kysei-
                 sillä markkinoilla siihen mennessä saadut tiedot ja kokemukset, jotka perustuvat 17 a
                 luvun 4 jakson 14 kohdan nojalla toimitettuihin sääntöjen täytäntöönpanoa koskeviin
                 kertomuksiin, ensimmäiseen 17 a luvun 4 jakson 15 kohdan mukaiseen vuosittaiseen
                 tarkasteluun ja mahdollisiin 17 a luvun 4 jakson 8–13 kohdan nojalla toimitettuihin
                 ilmoituksiin poikkeuslausekkeen käytöstä. Jos uudelleentarkastelussa todetaan, että
                 jonkin EFTA-valtion järjestelyihin sisältyy valtiontukea, kyseistä EFTA-valtiota kehote-
                 taan lopettamaan järjestelyjen soveltaminen viimeistään vuoden 1999 lopussa.
          7)     Periaatteesta, jonka mukaan julkiset tai julkisesti tuetut vientiluottovakuutuspalvelujen
                 tarjoajat voivat myöntää vientiluottovakuutuksia markkinoitavissa olevien riskien kattami-
                 seksi vain, jos niiden käytettävissä ei ole 17 a luvun 4 jakson 2 kohdassa lueteltuja rahoi-
                 tuksellisia etuja ottaen kuitenkin huomioon, mitä 17 a luvun 4 jakson 3 kohdassa on
                 sanottu, voidaan poiketa jäljempänä 8–13 kohdassa luetelluissa olosuhteissa (poikkeus-
                 lauseke).
          8)     Tietyissä maissa voi olla tilapäisesti mahdotonta kattaa markkinoitavissa olevia vientiluot-
                 toriskejä yksityisten tarjoajien tai omaan lukuunsa toimivien julkisten tai julkisesti tuet-
                 tujen vientiluottovakuutuspalvelujen tarjoajien myöntämällä vakuutuksella, koska vakuu-
                 tus- tai jälleenvakuutuskapasiteettia ei ole riittävästi saatavilla. Tällaisessa tapauksessa
                 näitä riskejä pidetään tilapäisesti ei-markkinoitavissa olevina riskeinä.
          9)     Näissä olosuhteissa kyseiset tilapäisesti ei-markkinoitavissa olevat riskit voidaan kattaa
                 ei-markkinoitavissa olevia riskejä valtion lukuun tai valtion takaamana vakuuttavan
                 julkisen tai julkisesti tuetun vientiluottovakuutuspalvelujen tarjoajan myöntämällä vakuu-
                 tuksella. Vakuutuspalvelujen tarjoajan on mahdollisuuksien mukaan asetettava kyseisten
                 riskien vakuuttamisesta perimänsä maksut yksityisten vientiluottovakuutuspalvelujen
                 tarjoajien samantyyppisten riskien osalta muualla perimien maksujen mukaisiksi.
          10)    EFTA-valtion, joka aikoo käyttää poikkeuslauseketta, on viipymättä ilmoitettava suunni-
                 telmastaan päätöksestä EFTAn valvontaviranomaiselle. Ilmoitukseen on liitettävä markki-
                 nakatsaus, joka osoittaa, että yksityisiltä vakuutusmarkkinoilta ei ole saatavissa kyseiset
                 riskit kattavaa vakuutusta. Toimitettaviin todisteisiin on sisällyttävä kahden suuren ja
                 tunnetun kansainvälisesti toimivan yksityisen vientiluottovakuutuspalvelujen tarjoajan ja
                 yhden kansallisen luottovakuutuspalvelujen tarjoajan lausunnot, joiden mukaan poik-
                 keuslausekkeen soveltaminen voidaan todeta perustelluksi. Vaihtoehtoisesti näyttö siitä,
                 että riskin kattaminen ei ole mahdollista yksityisillä vakuutusmarkkinoilla, voidaan
                 osoittaa markkinakatsauksella, jonka on laatinut valvontaviranomaisen luotettavana ja
                 puolueettomana pitämä riippumaton konsultti. Ilmoituksessa on lisäksi oltava kuvaus
                 ehdoista, joita julkinen tai julkisesti tuettu vientiluottovakuutuspalvelujen tarjoaja aikoo
                 soveltaa kyseisiin riskeihin.
          11)    Valvontaviranomainen tutkii kahden kuukauden kuluessa kyseisen ilmoituksen vas-
                 taanottamsesta, onko poikkeuslausekkeen soveltaminen edellä esitettyjen ehtojen ja
                 ETA-sopimuksen määräysten mukaista.
 ---pagebreak--- L 120/34       ¬ FI ¬                      Euroopan yhteisöjen virallinen lehti                                23. 4. 98
          12)      Jos valvontaviranomainen katsoo, että poikkeuslausekkeen käytölle asetetut ehdot täytty-
                   vät, sen myönteinen päätös on voimassa enintään kaksi vuotta päätöksen tekopäivästä
                   lukien sillä edellytyksellä, että poikkeuslausekkeen käyttöön oikeuttavat markkinaolosuh-
                   teet eivät muutu kyseisen ajanjakson kuluessa.
          13)      Lisäksi valvontaviranomainen voi EFTA-valtioita asiasta kuultuaan muuttaa poikkeuslau-
                   sekkeen soveltamisehtoja, ja se voi myös tehdä päätöksen poikkeuslausekkeen sovelta-
                   misen lopettamisesta tai sen korvaamisesta muulla asianmukaisella järjestelmällä.
          14)      Näitä sääntöjä sovelletaan 1 päivästä tammikuuta 1998 vuoden 2002 loppuun. EFTA-val-
                   tioita pyydetään ilmoittamaan EFTAn valvontaviranomaiselle kahden kuukauden
                   kuluessa näiden sääntöjen tiedoksi antamisesta, hyväksyvätkö ne sen esittämät suosituk-
                   set. Lisäksi EFTA-valtioiden on viimeistään 1 päivänä tammikuuta 1999 ilmoitettava
                   valvontaviranomaiselle toimenpiteistä, joihin ne ovat ryhtyneet sääntöjen noudattami-
                   seksi. Jos kyseisistä kertomuksista tai muuten käy ilmi, että EFTA-valtioissa käytössä
                   oleviin järjestelmiin sisältyy edelleen valtion tukea, valvontaviranomainen arvioi kyseisen
                   tuen ETA-sopimuksen 61 artiklan ja valvonta- ja tuomioistuinsopimuksen pöytäkirjassa 3
                   olevan 1 artiklan nojalla ja edellä esitettyjen periaatteiden mukaisesti.
          15)      Viranomainen tarkastelee yhteistyössä EFTA-valtioiden ja muiden osapuolten kanssa,
                   joita asia koskee, markkinoitavissa olevien riskien määritelmää ja näiden sääntöjen toimi-
                   vuutta ottaen huomioon markkinoilla tapahtuvan kehityksen ja mahdollisen ETA:n
                   kannalta merkitykselliosen lainsäädännön. Kaikki tiedot, jotka valvontaviranomainen
                   vastaanottaa kyseisten tarkastelujen yhteydessä EFTA-valtioilta ja osapuolilta, joita asia
                   koskee, saatetaan tietojen antajan luvalla kaikkien muiden tarkasteluun osallistuvien
                   osapuolten saataville.
         (1) Tämä luku vastaa EY:n perustamissopimuksen 93 artiklan 1 kohdan mukaista komission
             tiedonantoa jäsenvaltioille perustamissopimuksen 92 ja 93 artiklan soveltamisesta lyhytaikai-
             siin vientiluottovakuutuksiin (EYVL C 281, 17.9.1997, s. 4).
         (2) Euroopan komissio on todennut seitsemännen kilpailupolitiikkaa koskevan kertomuksensa
             (1977) 242 kohdassa, että ”poikkeukset eivät yhteisön sisäkaupassa koske vientitukea riippu-
             matta sen intensiteetistä, muodosta, myöntämissyistä tai tarkoituksesta”.
         (3) Katso Euroopan yhteisöjen tuomioistuimen 21.3.1990 antama tuomio asiassa C-142/87,
             Belgia v. komissio, (Kok. 1990, s. I-959). Katso myös asia C-44/93, Assurances du Crédit v.
             OND ja Belgia (Kok. 1994, s. I–3829, 30 kohta).
         (4) ”L’assurance crédit et le marché unique 1992 (court-terme)”, kertomus koordinointiryhmälle,
             esittelijä P. Callut.
         (5) Katso asia C-63/89, Assurances du Crédit ja Cobac v. neuvosto ja komissio (Kok. 1991, s.
             I–1799) ja asia C-44/93, Assurances du Crédit v. OND ja Belgia (Kok. 1994, s. I–3829).
         (6) Joissakin tapauksissa on mahdollista, että valtio ei takaa pitkäaikaisia ja keskipitkiä vakuutuk-
             sia, vaan sen kanssa tehdään kattava jälleenvakuutussopimus.
         (7) Tai vastaavin jälleenvakuutusjärjestelyin.
         (8) Tai muita kuin julkisia takaajia. Julkinen velallinen tai takaaja edustaa itse velallisena tai
             takaajana jollakin tavoin julkista viranomaista, eikä siitä voi oikeudellisesti eikä hallinnolli-
             sesti todeta maksukyvyttömäksi. Julkisessa omistuksessa tai valvonnassa olevat ja johonkin
             liitteessä IX luetelluista markkinoitavissa olevien riskien maista sijoittuneet yritykset, joihin
             sovelletaan yksityisiä yrityksiä koskevan lainsäädännön tavanomaisia säännöksiä, katsotaan
             näissä säännöissä muiksi kuin julkisiksi velallisiksi tai takaajiksi.
         (9) Eli sota, vallankumous, luonnonkatastrofit, ydinvoimaan liittyvät onnettomuudet ja muut
             sellaiset, ei kuitenkaan niin kutsutut ”kaupalliset suuronnettomuusriskit” (tuhoisat tappioiden
             kasautumiset yksittäisille ostajille tai maille), jotka voidaan kattaa ylivahinkojälleenvakuutuk-
             sella ja jotka ovat kaupallisia riskejä.
 ---pagebreak--- 23. 4. 98        ¬ FI ¬                      Euroopan yhteisöjen virallinen lehti                                    L 120/35
          (10) Se, että julkinen tai julkisesti tuettu vientiluottovakuutuspalvelujen tarjoaja vaatii ei-markki-
               noitavissa olevien riskien vakuuttamisen ehtona hyväksymään markkinoitavissa olevien
               riskien kattamisen, voi olla ristiriidassa ETA-sopimuksen 54 artiklan kanssa. Kyseinen ehto
               voi edellyttää sekä EFTAn valvontaviranomaisen tai Euroopan komission toimenpiteitä että
               asian saattamista tuomioistuinten ja kansallisten kilpailuviranomaisten käsiteltäväksi.
          (11) Muun ensivakuutusliikkeen kuin henkivakuutusliikkeen aloittamista ja harjoittamista koske-
               vien lakien, asetusten ja hallinnollisten määräysten yhteensovittamisesta 24 päivänä heinä-
               kuuta 1973 annettu ensimmäinen neuvoston direktiivi 73/239/ETY (EYVL L 228, 16.8.1973,
               s. 3), ks. ETA-sopimuksen liitteen IX 2 kohta.
          (12) Muun ensivakuutusliikkeen kuin henkivakuutusliikkeen aloittamista ja harjoittamista koske-
               vien lakien, asetusten ja hallinnollisten määräysten yhteensovittamisesta annetun neuvoston
               direktiivin 73/239/ETY muuttamisesta 22 päivänä kesäkuuta 1987 annettu neuvoston direk-
               tiivi 87/343/ETY (EYVL L 185, 4.7.1987, s. 72), ks. ETA-sopimuksen liitteen IX 2 kohdan
               kolmas luetelmakohta.
          (13) Katso Euroopan yhteisöjen tuomioistuimen asiassa C-63/89, Assurances du Crédit ja Cobac v.
               neuvosto ja komissio antama tuomio, mainittu edellä alaviitteessä 5, s. 1848, 22 kohta.
          (14) Katso näiden valtiontukea koskevien sääntöjen 19 ja 20 luku.
          (15) Katso Euroopan yhteisöjen tuomioistuimen asiassa 30/59, Steenkolenmijnen v. korkea vira-
               nomainen antama tuomio 23 päivänä helmikuuta 1961 (Kok. 1961, s. 1–19), asiassa 173/73,
               Italia v. komissio antama tuomio 2 päivänä heinäkuuta 1974 (Kok. 1974, s. 709 ja sitä
               seuraava) ja asiassa 730/79, Philip Morris v. komissio antama tuomio 17 päivänä syyskuuta
               1980 (Kok. 1980, s. 2671 ja sitä seuraava).
          (16) Asiassa C-142/87, Belgia v. komissio (mainittu edellä 17 a luvun 1 jakson 1 kohdan 1 alakoh-
               dassa) antamassaan tuomiossa Euroopan yhteisöjen tuomioistuin katsoi, että yhteisön sisälle
               suuntautuvan viennin lisäksi myös yhteisön ulkopuolelle suuntautuva vienti voi vaikuttaa
               yhteisön sisäiseen kilpailuun ja kauppaan. Vientiluottovakuutuspalvelujen tarjoajat vakuuttavat
               kummankin tyyppistä toimintaa ja kumpaakin koskeva tuki voi näin ollen vaikuttaa yhteisön
               sisäiseen kilpailuun ja kauppaan.
          (17) Katso Euroopan yhteisöjen tuomioistuimen asiassa C-63/89 (mainittu edellä 17 a luvun 1
               jakson 3 kohdassa olevassa alaviitteessä) antaman tuomion 24 kohta. Julkisasiamies Tesauro
               katsoi asiaa koskevassa lausunnossaan, että silloin, kun yksityiset ja julkiset tai julkisesti tuetut
               vientiluottovakuutuspalvelujen tarjoajat kilpailevat keskenään, ”voidaan suuresti epäillä,
               voivatko jäsenvaltiot antaa laillisesti rahoitustukea julkisille toimijoille. Tällainen toiminta
               voisi olla ristiriidassa julkista tukea koskevien sääntöjen kanssa. . .” (Kok. 1991, s. I–1835, 15
               kohta).
          (18) Vakuutusyhtiöiden tilinpäätöksistä ja konsolidoiduista tilinpäätöksistä 19 päivänä joulukuuta
               1991 annettu neuvoston direktiivi 91/674/ETY (EYVL L 374, 31.12.1991, s. 7), sellaisena kuin
               se on mukautettuna ETA-sopimusta varten ETA:n sekakomitean päätöksellä N:o 7/94 (EYVL
               L 160, 28.6.1994; EYVL:n ja ETA-täydennysosa 17, 28.6.1994).”
                                                          ”LIITE IX
          MARKKINOITAVISSA                    OLEVIEN        RISKIEN       MAIDEN           LUETTELO            LY-
          HYTAIKAISIA VIENTILUOTTOVAKUUTUKSIA KOSKEVIEN 17 A LUVUSSA
                                   ESITETTYJEN SÄÄNTÖJEN SOVELTAMISEKSI
          Maat, jotka ovat ETA-sopimuksen sopimuspuolia
          Alankomaat
          Belgia
          Espanja
 ---pagebreak--- L 120/36       ¬ FI ¬                Euroopan yhteisöjen virallinen lehti                    23. 4. 98
         Irlanti
         Italia
         Itävalta
         Kreikka
         Luxemburg
         Portugali
         Ranska
         Ruotsi
         Saksa
         Suomi
         Tanska
         Yhdistynyt kuningaskunta
         Islanti
         Liechtenstein
         Norja
         Muut maat, jotka ovat OECD:n jäsenmaita ja jotka katsotaan markkinoitavissa olevien
         riskien maiksi
         Australia
         Japani
         Kanada
         Sveitsi
         Uusi-Seelanti
         Yhdysvallat”
         Tehty Brysselissä 4 päivänä maaliskuuta 1998.
                                                         EFTAn valvontaviranomaisen puolesta
                                                                      Knut ALMESTAD
                                                                       Puheenjohtaja